CELEX: 22019D1623
Language: sk
Date: 2017-12-15 00:00:00
Title: Rozhodnutie Spoločného výboru EHP č. 214/2017 z 15. decembra 2017, ktorým sa mení príloha I (Veterinárne a fytosanitárne záležitosti) k Dohode o EHP [2019/1623]

3.10.2019   
               
               
                  SK
               
               
                  Úradný vestník Európskej únie
               
               
                  L 254/15
               
            
         ROZHODNUTIE SPOLOČNÉHO VÝBORU EHP
         č. 214/2017
         z 15. decembra 2017,
         ktorým sa mení príloha I (Veterinárne a fytosanitárne záležitosti) k Dohode o EHP [2019/1623]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2017/1017 z 15. júna 2017, ktorým sa mení nariadenie (EÚ) č. 68/2013 o Katalógu kŕmnych surovín, (1) sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2017/1006 z 15. júna 2017, ktorým sa mení vykonávacie nariadenie (EÚ) č. 1206/2012, pokiaľ ide o zmenu produkčného kmeňa, z ktorého sa vyrába prípravok s obsahom endo-1,4-beta-xylanázy produkovanej kmeňom Aspergillus oryzae (DSM 10287) ako kŕmna doplnková látka pre hydinu vo výkrme, odstavčatá a ošípané vo výkrme (držiteľ povolenia DSM Nutritional Products Ltd) (2), sa má začleniť do Dohody o EHP.
                  
               
                     (3)
                  
                  
                     Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (4)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola II prílohy I k Dohode o EHP sa mení takto:
            
                        1.
                     
                     
                        V bode 51 [nariadenie Komisie (EÚ) č. 68/2013] sa dopĺňa:
                        „, zmenené týmto právnym predpisom:
                        
                                    —
                                 
                                 
                                    
                                       32017 R 1017: nariadenie Komisie (EÚ) 2017/1017 z 15. júna 2017 (Ú. v. EÚ L 159, 21.6.2017, s. 48).“
                                 
                              
                  
                        2.
                     
                     
                        V bode 74 [vykonávacie nariadenie Komisie (EÚ) č. 1206/2012] sa dopĺňa:
                        „, zmenené týmto právnym predpisom:
                        
                                    —
                                 
                                 
                                    
                                       32017 R 1006: vykonávacie nariadenie Komisie (EÚ) 2017/1006 z 15. júna 2017 (Ú. v. EÚ L 153, 16.6.2017, s. 9).“
                                 
                              
                  
         
            Článok 2
            Znenie nariadenia (EÚ) 2017/1017 a vykonávacieho nariadenia (EÚ) 2017/1006 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 16. decembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 15. decembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 159, 21.6.2017, s. 48.
         
            (2)  Ú. v. EÚ L 153, 16.6.2017, s. 9.
         
            (*1)  Ústavné požiadavky neboli oznámené.